CELEX: 62013TN0029
Language: da
Date: 2013-01-17 00:00:00
Title: Sag T-29/13: Sag anlagt den 17. januar 2013 — AbbVie m.fl. mod EMA

16.3.2013   
            
            
               DA
            
            
               Den Europæiske Unions Tidende
            
            
               C 79/26
            
         Sag anlagt den 17. januar 2013 — AbbVie m.fl. mod EMA
   (Sag T-29/13)
   2013/C 79/46
   Processprog: engelsk
   
      Parter
   
   
      Sagsøgere: AbbVie, Inc. (Wilmington, De Forenede Stater) og AbbVie Ltd (Maidenhead, Det Forenede Kongerige) (ved advokaterne P. Bogaert og G. Berrisch, samt solicitor B. Kelly)
   
      Sagsøgt: Det Europæiske Lægemiddelagentur
   
      Sagsøgernes påstande
   
   
               —
            
            
               Det Europæiske Lægemiddelagenturs afgørelse EMA/685471/2012 af 5. november 2012, hvorved der gives aktindsigt i dokumenter fra sagsakten om markedsføringstilladelse for et lægemiddel, annulleres.
            
         
               —
            
            
               Det Europæiske Lægemiddelagentur tilpligtes at betale sagens omkostninger, herunder sagsøgerens.
            
         
      Søgsmålsgrunde og væsentligste argumenter
   
   Nærværende søgsmål vedrører en påstand om annullation i medfør af artikel 263, stk. 4, TEUF af Det Europæiske Lægemiddelagenturs afgørelse EMA/685471/2012 af 5. november 2012, hvorved der gives aktindsigt i dokumenter fra sagsakten om markedsføringstilladelse for et lægemiddel i henhold til forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter.
   Til støtte for søgsmålet har sagsøgeren anført fire anbringender.
   
               1)
            
            
               For det første tilsidesætter afgørelsen artikel 4, stk. 2, i forordning nr. 1049/2001 og sagsøgernes grundlæggende ret til beskyttelse af fortrolige kommercielle oplysninger.
            
         
               2)
            
            
               For det andet tilsidesætter afgørelsen begrundelsespligten med hensyn til anvendelsen af artikel 4, stk. 2, i forordning nr. 1049/2001.
            
         
               3)
            
            
               For det tredje tilsidesætter afgørelsen princippet om beskyttelse af den berettigede forventning.
            
         
               4)
            
            
               For det fjerde tilsidesætter afgørelsen direktiv 2001/29/EF (1) om harmonisering af visse aspekter af ophavsret og beslægtede rettigheder i informationssamfundet, grundlæggende rettigheder til beskyttelse af ejendomsret, herunder ophavsret, proportionalitetsprincippet og princippet om god forvaltningsskik, for så vidt som der er givet aktindsigt ved udlevering af kopier af dokumenterne.
            
         
      (1)  Europa-Parlamentets og Rådets direktiv 2001/29/EF af 22.5.2001 om harmonisering af visse aspekter af ophavsret og beslægtede rettigheder i informationssamfundet.